***Ovttasbargooahppan*** *(samarbeidslæring, geahča gáldu vuolleleappos)*

*Go oahppit barget praktihkalaš bargguid, de sáhttet seammás hárjehallat sosiála gelbbolašvuođa.*

*Go oahppit omd. láibot kokosmakruvnnaid dahje ráhkadit ealgaburgeriid (rávvagat leat ovttas.no:s), de sáhttá oahpaheaddji geavahit ovttasbargooahppama oahpahanvuohkin. Ovdal go láibugohtet, de háleštit maid muđuige galget oahppat. Dalle lea álki daidda “njuolggadusaide”/ eavttuide čujuhit go leat láibumin ja maiddái go oahppit galget árvvoštallat mo lea mannan.*

*Ulbmilin dán háve lei beassat unna jovkkožis (guokte oahppi ovtta joavkkus) hárjehallat geavahit nuppi oahppi resursan, hárjehallat ieža soahpat bargguid ja geavahit vuollegis jiena kievkkanis.*

# Hárjehallat bargat ovttas

1. Plánet barggu.
   1. Lohkat rávvaga jitnosit ja dárkilit. Leat go váttis sánit?
   2. Čállit guokte jearaldaga nuppi oahppái teavsttas. Vástidit čálalaččat.
   3. Ovttas háleštit bargguid birra. Mii heive ovttas bargat? Mo juohkit bargguid?
2. Muitit jearrat oahppis iežas joavkkus ovdal go jearrá oahpaheaddjis.
3. Muitit háleštit vuollegis jienain kievkkanis.

# Barggut

1. Lohkat, čállit ja háleštit nu mo badjelis lea čilgejuvvon.
2. Láibut rávvaga mielde.
3. Čorget.
4. Árvvoštallat ovttasbarggu.

Ellen Ravna, Sirpmá bajásšaddanguovddáš, Deanu gielda, 2014

Gáldu: Johnson, David og Roger T., Haugaløkken, Ove og Aakervik, Aage. 2006: Samarbeid i skolen, Pedagogisk-psykologisk forlag